Iktatószám: PMK/60-2/2013.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2013. március 26-i rendes nyilvános ülésére**

**Tárgy:** Beszámoló a két ülés közt történt eseményekről

**Az előterjesztő:** Papp Gábor polgármester

**Készítette:**Bencze-Németh Alexandra polgármesteri ügyintéző

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**Tisztelt Képviselő-testület!**

A két ülés között történt legfontosabb eseményekről az alábbiakban tájékoztatom Önöket:

**Február 11-én** fogadtam Móré Imre Urat, Svédország Tiszteletbeli Nagykövetét és Horváth Orsolya Hévízi Turisztikai Nonprofit Kft. ügyvezetőjét. Majd Kepli József János alpolgármester úrral Budapestre utaztam, ahol a KEOP-2012-5.5.0/A kódszámú, Hévíz város közvilágítás korszerűsítése tárgyú pályázat és a KEOP-2012-5.5.0/B kódszámú, a Bibó István Alternatív Gimnázium és Szakközépiskola energetikai korszerűsítése tárgyú pályázat nyilatkozatát adtuk le a TENDER-Network Zrt.-nél, mint megvalósíthatósági tanulmány író cégnél, majd a TAO-s pályázatunkról egyeztettünk a közreműködő cég vezetőjével, illetve a NYDOP-3.2.1/B-12 kódszámú „Hévíz város közösségi közlekedésének fejlesztése” tárgyú pályázatunk ügyében egyeztettünk.

**Február 12-én** Dr. Tüske Róbert jegyző úrral, Dr. Márkus Mirtill aljegyző asszonnyal és Bediné Makra Anikó közgazdasági osztályvezetővel a Hotel Aquamarin átvilágításával kapcsolatban tartottunk megbeszélést. Majd Kepli József János alpolgármester úrral, Füzesi Lászlóné képviselő asszonnyal, a Polgármesteri Hivatalban érintett munkatársakkal és a Zalal Art. illetve a Céh Kft. képviselőivel egyeztettünk a „ Korok és Borok” című pályázattal kapcsolatban.

**Február 13-án** Füzesi Lászlóné képviselő asszony, Kepli József János alpolgármester úr, Dr. Márkus Mirtill aljegyző asszony, Bediné Makra Anikó közgazdasági osztályvezető és a Zala Megyei Kormányhivatal Szociális és Gyámhivatal osztályvezetője, Törökné Györe Edina a Teréz Anya Szociális Integrált Intézmény intézményvezetői állásra beérkezett pályázatok alapján meghallgatták a jelentkezőket. Délután fogadtam Damina László külsős bizottsági tagot. Majd fogadtam a Csokonai Irodalmi és Művészeti Társaságtól Alexa Károly elnök urat, Dr. Horváth Béla alelnök urat és Pugner Ilona titkárt. Ezután Klaszter megbeszélést tartottunk Kepli József János alpolgármester úrral, Horváth Orsolya Hévízi Turisztikai Nonprofit Kft. ügyvezetőjével és Benkő Attila úrral, a Hévíz-Balaton Airport ügyvezető igazgatójával.

**Február 14-én** fogadtam Farkas Ferenc szobrász urat, aki a Testvérvárosok emlékére készítendő plasztika makettjét mutatta meg. Majd a Hévízi Polgármesteri Hivatal 1. emeleti tárgyalójában részt vettem Kepli József János alpolgármester úrral, Dr. Tüske Róbert jegyző úrral, Babics Tamás városfejlesztési osztályvezetővel, Karsádi György főépítésszel, Molnár Andrea pályázati munkacsoport vezetővel, Kollár István külső munkatárssal, a Zalaart képviselőivel és Tüske Zsolttal, a Pannonway Építőipari Kft. ügyvezetőjével az NYDOP-3.2.1/B-12 kódszámú, „Hévíz város közösségi közlekedésének fejlesztése” tárgyú pályázat kapcsán projektmegbeszélésen.

**Február 15-én** Zalaegerszegre utaztam Őry Rózsa kabinetvezetővel, ahol a Zala Megyei Kormányhivatalban Sifter Rózsa főigazgató asszony fogadott minket és a Deák Ferenc Kúria Közalapítvány ügyében tárgyaltunk. Délután Bizottsági üléseken és Képviselő Testületi üléseken vettem részt.

**Február 18-án** fogadtam a Környezetvédelmi, Természetvédelmi és Vízügyi Felügyelőségtől Bencsics Attila igazgató urat, a Természet- és Tájvédelmi Engedélyezési Osztály osztályvezetőjét Balaton Tihamér urat, a Levegő- és Zajvédelmi Engedélyezési Osztály osztályvezetőjét Bita Boglárkát, és Paksa Tibor műszaki előadót, a Vízimunka és Vízilétesítmény Engedélyezési Osztály műszaki előadóját, Borbély Gábor urat, a Polgármesteri Hivatalban érintett munkatársakat és a városi közlekedési koncepció ügyében tárgylatunk. Majd fogadtam Belinszky Katalin Észak-balatoni Polgári Klub elnökét. Délután fogadtam Kepli József János alpolgármester úrral Damina László külsős bizottsági tagot és Cziotka Vanda közoktatási referenst és TAO pályázat beadása eőtti előzetes egyeztetést tartottunk.

**Február 19-én** a IV. Szabó Levente emlékversenyt megnyitottam a Lotus Therme Hotel és Spa \*\*\*\*\* szállodában. Délután a Hivatal Dísztermében részt vettem a TDM rendkívüli közgyűlésén.

**Február 20-án** az első emeleti tárgyalóban részt vettem a Hévízi Kistérség Önkormányzatainak Többcélú Társulása Társulási Tanács ülésén, téma a 2013. évi költségvetésük elfogadása. Majd fogadtam Dr. Varga Andreát, a Keszthelyi Járási Hivatal vezetőjét.

**Február 21-én** irodámban fogadtam moszkvai újságírókat, akik ismerkedtek a várossal és a helyi szolgáltatásokkal. Közben Babics Tamás városfejlesztési osztályvezető képviselt a Zala Megye Keszthely Járás Helyi Védelmi Bizottságrendkívüli ülésén aKeszthelyi Polgármesteri Hivatalban.

**Február 22-én** részt vettem a moszkvai újságírók tiszteletére rendezett ünnepi vacsorán a Kis Hotel Helikon Residence szállodában.

**Február 26-án** Kepli József János alpolgármester úr és Laczikó Károly Keszthelyi Katasztrófavédelmi kirendeltségvezető úr Zalaegerszegre utazott, ahol Egri Gyula igazgató úr a Zala Megyei Katasztrófavédelmi Igazgatóságon fogadta őket és a Hévíz-Balaton Airport ügyében tárgyaltak.

**Február 27-én** fogadtam Laczkó Mária Gamesz vezetőt, Bediné Makra Anikó közgazdasági osztályvezetőt és Dr. Tüske Róbert jegyző urat és a hévízi sportlétesítmény fenntartók, karbantartók, és a hévízi piac témákban egyeztettünk.

**Február 28-án** részt vettem Kepli József János alpolgármester úrral és Antal Anita sajtóreferenssel Budapesten az Utazás kiállításon, ahol sajtótájékoztatót tartottam.

**Március 1-én** Kepli József János alpolgármester úrral Budapesten a Katasztrófavédelmi Főigazgatóságon Dr. Bakondi György főigazgató úrral egyeztettünk a Hévíz-Balaton Airport reptér ügyében.

**Március 3-án** a Hévíz-Balaton Airport reptéren riportot adtam az MTV1-nek.

**Március 4-én** Kepli József János alpolgármester úrral Budapestre utaztam, ahol Norvég Királyi Nagykövetségen fogadáson vettünk részt.

**Mácius 5-én** Kepli József János alpolgármester úrral Budapesten részt vettünk egy Partnerségi Szemináriumon, a téma a „Kapacitásfejlesztés és intézményközi együttműködés”.

**Március 6-án** részt vettem a soron következő igazgatói reggelin a Hotel Carbonában. Majd a Hivatal Dísztermében Manninger Jenő Zala Megyei Közgyűlés elnökével részt vettem a „Korok és Borok - Tematikus Sétaút Hévíz Egregy városrészében” című pályázat ünnepélyes szerződés aláírásán.

**Március 7-én** Kepli József János alpolgármester úrral Budapestre utaztam, ahol a Kínai Nagykövet Úr meghívására a Kínai Nagykövetségen részt vettünk egy workshopon, téma: "Hogyan fokozhatja Magyarország és Kína Gazdasági és Kereskedelmi együttműködését".

**Március 8-án** a Sportcsarnokban köszöntöttem a város hölgyeit a Nőnapi ünnepségen.

**Március 11-13-ig** Benkő Attilával, a Hévíz-Balaton Airport ügyvezető igazgatójával Moszkvába utaztam, ahol az Oroszországi Föderáció Magyarország Nagykövetségén Íjgyártó István rendkívüli és meghatalmazott nagykövet úr és Jakab András vezető konzul úr fogadott bennünket. Majd a Vedi Tour Group meghívására a Moszkvai Magyar Kultúr Központban sajtótájékoztatót tartottam, melyen bemutattam Hévíz várost és a Moszkva- Hévíz-Balaton Airport közvetlen légi kapcsolat megteremtéséről tájékoztattam a meghívott vezető turisztikai médiumok képviselőit és más szakembereket.

**Március 14-én** Kepli József János alpolgármester úrral és Benkő Attilával a Hévíz-Balaton Airport ügyvezető igazgatójával fogadtam a Devisu és az 1000 Út Utazási Iroda képviselőit és a Moszkva-Hévíz-Balaton Airport közti charterjáratok indításával kapcsolatosan egyeztettünk.

**Március 15-én** a Hivatal Dísztermében ünnepi beszédet mondtam az 1848-49-es forradalom és szabadságharc tiszteletére rendezett megemlékezésen, a Hévízi Játékszín Társulat előadása színesítette a műsort.

**Március 18-20-ig** szabadságon voltam.

**Március 21-én** fogadatam Kiss László esperes urat, majd Heffler Györgyöt, a Maraton Lapcsoport ügyvezető igazgatóját.

**Március 22-én** a Hivatal Dísztermében köszöntöttem a XIX. Óvoda- Pedagógiai Nap résztvevőit. A Hévízgyógyfürdő és Szent András Reumakórházban részt vettem a Víz világnapja alkalmából rendezett kerekasztal beszélgetésen és prezentáción mutattam be Hévíz településfejlesztési terveit.