Iktatószám: VFO-288-1/2013.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2013. március 26-ei, nyilvános ülésére**

**Tárgy:** Hévíz város közterületein a járművel várakozás rendjéről szóló 21/2008. (X. 1.) rendelet módosítása

**Az előterjesztő:** Papp Gábor polgármester

**Készítette:** Városfejlesztési Osztály/ Babics Tamás osztályvezető

**Megtárgyalta:** Városfejlesztési Környezet- és Természetvédelmi Bizottság

Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**1. Tárgy és tényállás bemutatása**

Hévíz Város Önkormányzatának Képviselő-testülete a 21/2008. (X.1.) rendeletében szabályozza Hévíz város közterületein a járművel várakozás rendjét.

A rendelet megalkotásától eltelt időszak tapasztalatai szerint az alkalmazott parkolási rend bevált, a különböző zónákban bevezetett parkolási szabályokat, melyek technikájukban is eltérnek, mind az itt élők, mind az idelátogatók a kisebb problémáktól eltekintve hamar megszokták, így elmondható, hogy megfelelően működik.

Kimondottan sikertörténetnek tekinthető a Nagyparkoló parkolási rendje, ahol 2011-ben vadonatúj sorompós rendszert helyeztünk üzembe. Az ott alkalmazott parkolási rend és díjszabás eredményessége a forgalmi adatokban is megmutatkozik.

2012. évben a parkolási rendszer március 1.-november 30. között működött (9 hónap) a parkolási díjakból és a bérletek értékesítéséből az alábbi bevételek keletkeztek:

|  |  |  |
| --- | --- | --- |
| Nagyparkoló | | 16 581 710 Ft |
| Utcai automaták bevétele | | 17 341 710 Ft |
| Lakossági bérlet | | 595 000 Ft |
| Nem lakossági bérlet (Nagyparkoló) | | 760 000 Ft |
| Int. alkalmazotti bérlet | | 47 000 Ft |
|  | Összesen: | **35 325 420 Ft** |

A városban kijelölt parkolóhelyek száma közel fele-fele arányban oszlik meg a Nagyparkoló és a többi bevont utca között. Az alkalmazott utcai parkolási óradíjak a Nagyparkoló parkolási óradíjának többszörösét teszik ki, de a számokból egyértelműen látható, hogy közel azonos bevétel keletkezett a két rendszerben. Ha még azt is figyelembe vesszük, hogy a Nagyparkolóban az első óra ingyenes akkor ez a tény is azt igazolja, hogy az ott alkalmazott díjtétel és fizetési rend népszerű és bevált.

Rendszeres az adventi időszak ingyenessé tétele december hónapban, ami Nagyparkolóban december 1-február 28. időszakra terjedt ki.

A Parkolási Irodán természetesen további bevételek is képződtek a szállodákkal kötött bérleti szerződésekből, pótdíj valamint fizetési meghagyási ill. végrehajtási befizetésekből az alábbiak szerint:

|  |  |  |  |  |
| --- | --- | --- | --- | --- |
| Behajtás | | | | 1 154 172 Ft |
| Pótdíj befizetés | | | | 7 581 221 Ft |
| Ügyvédi fizetési meghagyás+végrehajtás | | | | 604 700 Ft |
| Hotel Európa, Hotel Kalma szerződés | | | | 555 752 Ft |
|  |  |  |  | **9 895 845 Ft** |

**2. A téma szakmai elemzése**

Az elmúlt időszak működési tapasztalatai alapján az Ör. kisebb finomítása, néhány szabály pontos rögzítése szükségessé vált.

A Parkolási iroda vezetőjével a szükséges változtatások egyeztetésre kerültek.

A rendelet módosításának részletes indokai a következők:

1 §. Az Ör 2. §. (2) bekezdése azokat a munkaszüneti napokat határozza meg, amikor a gépjárművel történő várakozás díjmentes. A módosítás indoka, hogy időközben a Munka Törvénykönyve módosult a rendeletben a módosítás került átvezetésre.

2.§. Az Ör 2. sz melléklete a várakozási zónákat határozza meg, valamint rögzíti a zónákra vonatkozó várakozási rendet és az ott érvényes bérleteket. A melléklet módosítását az indokolja, hogy a II. várakozási övezetben időközben felfestéssel kialakításra került 2 db árurakodásra kijelölt hely, amit ingyenesen 20 perc időtartamra igénybe lehet venni. az árurakodó helyek használati rendjét megfelelő módon kitábláztuk. A módosításban rögzítésre kerül, hogy ezek a helyek a parkolási rendszerhez tartoznak, így ott az ellenőrzést a parkoló rendszer üzemeltetője jogosult végezni.

3.§. Az Ör. 3. sz. melléklete I/3. pontja pótdíjazás megállapításánál rögzíti, hogy a pótdíjon túl a várakozási övezetre érvényes 1 órai várakozási díjat is a pótdíjjal együtt meg kell fizetni. Ugyanezen melléklet II. pontja a bérletek érvényességi idejét konkrétan 2011. május 2. - 2012 . január 31. időszakra határozta meg. Ezt a rendelkezést oldja fel az az általános a bérletek érvényességére vonatkozó szabályozás miszerint azok érvényessége tárgyévre és a tárgyévet követő év január 31. napjáig terjedő időszakra szól.

1. §. Az Ör hatálybalépésének szabályait rögzíti.

**Tisztelt Képviselő-testület !**

Kérem, hogy az előterjesztést megvitatását és a rendelet-tervezetet elfogadását.

A rendelet módosítása minősített szótöbbséget igényel.

Hévíz, 2013. március 14.

**II.**

**AZ ELŐTERJESZTÉS MELLÉKLETE**

**Hévíz Város Önkormányzata Képviselő-testületének**

**……./…... (…...) önkormányzati rendelete**

**Hévíz város közterületein a járművel várakozás rendjéről**

**szóló 21/2008. (X.1.) önkormányzati rendelet módosításáról**

# Hévíz Város Önkormányzatának Képviselő-testülete Magyarország Alaptörvényének 32. cikk (2) bekezdésében meghatározott feladatkörében eljárva, a közúti közlekedésről szóló 1988. évi I. törvény 15/A. § (1) bekezdésének a) pontja alapjában kapott felhatalmazás alapján a következőket rendeli el:

**1.§.** Hévíz város közterületein a járművel várakozás rendjéről szóló 21/2008. (X.1.) önkormányzati rendelet (a továbbiakban: Ör) 2. § (2) bekezdése helyébe a következő rendelkezés lép:

„2.§ (2) A Munka Törvénykönyvéről szóló 2012. évi I. törvény 102. § (1) bekezdésében megállapított munkaszüneti napokon, továbbá húsvétvasárnap, pünkösdvasárnap, a Város napján és december 24-én a gépjárművel történő várakozás díjmentes.”

**2.§** Az Ör. 2. melléklete jelen rendelet 1. melléklete szerint módosul.

**3. §** Az Ör. 3. melléklete jelen rendelet 2. melléklete szerint módosul.

# 4. § A rendelet 2013. április 1. napján lép hatályba, és a hatálybalépését követő napon hatályát veszti

Hévíz, 2013. március 26.

dr.Tüske Róbert Papp Gábor

jegyző polgármester

*1. melléklet a…./…. (…..) önkormányzati rendelethez*

**Várakozási övezetbe sorolt területek**

**I. Zóna**

Széchenyi utcai nagyparkoló- sorompós parkolási rendszer

A zónában a nem lakossági bérlet érvényes. A zónában a hévízi lakossági, valamint az intézményi alkalmazotti bérlet nem érvényes.

**II. Zóna (piros)**

Petőfi Sándor utca

Hévízi lakossági bérlet legfeljebb 1 óra időtartamú parkolásra jogosít, várakozási díj megfizetése nélkül parkolási tárcsa kihelyezésével. A nem lakossági, valamint az intézményi alkalmazotti bérlet a zónában nem érvényes. A kialakított 2 db, áruszállító helyet a parkoló-rendszer üzemeltetője jogosult ellenőrizni.

**III. Zóna (sárga)**

Honvéd utca,

Park utca,

Kossuth L. utca,

József Attila utca

Jókai utca

A zónában a Hévízi lakossági bérlet korlátlan idejű parkolásra jogosít kivéve a Kossuth Lajos utca- Széchenyi utca- GAMESZ étterem közötti szakaszt és a József Attila utca Honvéd utca és Rózsa köz közötti szakaszát.

A Kossuth Lajos utca- Széchenyi utca- GAMESZ étterem közötti szakaszon a megvásárolt tárcsával lehet parkolni, várakozási díj megfizetése nélkül, legfeljebb 30 percig (türelmi idő 5 perc).

A József Attila utca- Honvéd utca- Rózsa köz közötti szakaszon (orvosi rendelő) a megvásárolt tárcsával lehet parkolni, várakozási díj megfizetése nélkül, legfeljebb 45 percig (türelmi idő 5 perc).

A zónában az intézményi alkalmazotti bérlet munkanapokon 8-18 óra közötti időszakban várakozásra jogosít, mely várakozás a Kossuth Lajos utca- Széchenyi utca- GAMESZ étterem közötti szakaszon a megvásárolt tárcsával jelezve legfeljebb 30 percig történhet (türelmi idő 5 perc).

Az egészségügyi dolgozók térítésmentesen kizárólag az orvosi rendelő udvarán parkolhatnak.

**IV. Zóna (zöld)**

Ady Endre utca

A zónában a bérletek nem érvényesek.

A parkolási tárcsa 200 Ft-os áron a Parkolási Irodán váltható meg.

2*. melléklet a…./…. (…..) önkormányzati rendelethez*

**A várakozási díj mértéke, valamint a bérletek ára**

**I.**

**A várakozási övezetbe sorolt területeken a várakozás díja:**

**1.) Díjosztályok**

A közúti járműveket az alábbi díjosztályokba kell besorolni:

**A) díjosztály**

Az 5,50 m-nél nem hosszabb gépjárművek és három vagy négykerekű motorkerékpárok.

(Személygépkocsik, vegyes használatú járművek és kisteherautók, lakóautók, stb.)

**B) díjosztály**

Egyéb 5,50 m-nél hosszabb vagy 3500 kg tömeget meghaladó járművek (Autóbuszok, teherautók, járműszerelvények, stb.) Ezek a gépjárművek csak a Széchenyi utcai nagyparkoló (Nagyparkoló) területén parkolhatnak.

**2.) Alapdíj óránként:**

|  |  |  |
| --- | --- | --- |
| **Zóna** | **Díjosztály A** | **Díjosztály B** |
| I. Zóna első óra ingyenes , valamint a „Hévíz Kártya” használóinak naponta egy alkalommal további egy óra ingyenes. | 100,- Ft / óra | 300,- Ft / óra |
| II. Zóna (piros) | 400,- Ft / óra | *-* |
| III. Zóna (sárga) | 200,- Ft / óra | - |
| IV. Zóna (zöld*)* | 100,- Ft/ óra | - |

Az árak az ÁFÁ-t tartalmazzák.

**3.) Pótdíjak:**

A tény megállapításának időpontjától számított:

|  |  |  |
| --- | --- | --- |
|  | **Díjosztály A** | **Díjosztály B** |
| a) 15 napon belüli fizetés esetén | I. zóna: 1.200,- Ft  II. zóna: 4.800,- Ft  III. zóna: 2.400,- Ft  IV. zóna: 1.200,- Ft | I. zóna 3.600,- Ft |
| b) 15 napon túli fizetés esetén | I. zóna: 4.000,- Ft  II. zóna: 16.000,- Ft  III. zóna: 8.000,- Ft  IV. zóna: 4.000,- Ft | I. zóna 12.000,- Ft |

A pótdíjon felül az adott zónára vonatkozó egy óra várakozási díjat is meg kell fizetni.

ÁFÁ-t csak a várakozási díj tartalmaz.

**II.**

**A bérletek árai**

|  |  |  |
| --- | --- | --- |
| A | B | **C** |
| **Megnevezés** | Időtartam | Összeg (Ft) |
| Hévízi lakossági bérlet | éves | 5000 |
| Intézményi alkalmazotti bérlet | éves | 1000 |
| Nem lakossági bérlet  (Nagyparkolóban elektronikus beléptető kártya használatával) | éves | 20000 |

A bérletek érvényessége tárgy év január 1-től következő év január 31.-ig tart.

Bérlet csere díja (elveszett bérlet, gépjármű csere) 500.- Ft

Elektronikus beléptető kártya pótlásának díja 3.000.- Ft

A bérletek ára az ÁFÁ-t tartalmazza.”

Előzetes hatásvizsgálat

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Hévíz város közterületein a járművel várakozás rendjéről

szóló 21/2008. (X.1.) önkormányzati rendelet módosítása

**Társadalmi-gazdasági hatása**: A rendelet módosításával a vitatott parkolási esetek száma csökken, az új szabályok alkalmazásával a parkolási tevékenység ellátása javul.

**Költségvetési hatása**: Hatása a költségvetésre nincs

**Környezeti, egészségi hatása**: Nincs

**Adminisztratív terheket befolyásoló hatása**: Nincs

**Egyéb hatása**: Nincs

**A rendelet megalkotásának szükségessége**: A korábban kialakított a közterületen járművel várakozást szabályozó rendelet néhány szabályának pontosítása vált szükségessé. A pontosítások bevezetésével a parkolási tevékenység üzemeltetése az ellenőrzési tevékenység és a pótdíj kivetés alkalmazásának módszere egyértelművé válik, így a panaszok száma csökken.

**A rendelet megalkotása elmaradása esetén várható következmények**: Nő a parkolási tevékenység ellenőrzését és a megtett intézkedések törvényességét vitató panaszok száma.

**A rendelet alkalmazásához szükséges feltételek**:

* **személyi**: nincs
* **szervezeti**: nincs
* **tárgyi**: nincs
* **pénzügyi**: nincs

**III.**

**Bizottsági vélemények**

|  |  |  |  |  |  |
| --- | --- | --- | --- | --- | --- |
| **Bizottságok** | | | | | |
| **Előterjesztés tárgya:** Hévíz város közterületein a várakozás rendjéről szóló 21/2008. (X. 1.) önkormányzati rendelet módosítása | | | | | |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** | |
| **Városfejlesztési Természet és Környezetvédelmi Bizottság** | 2013.03.20. | 7/2013.( III.20.) | 3 igen,  0 nem,  0 tartózkodás | | A bizottság az előterjesztésben foglalt rendelet- tervezet képviselő-testületi elfogadását támogatja | |

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Hévíz város közterületein a várakozás rendjéről szóló 21/2008. (X. 1.) önkormányzati rendelet módosítása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Pénzügyi és Turisztikai Bizottság** | 2013. március 22. | 44/2013. (III.22.) PTB határozat | | 5 igen szavazat | A bizottság támogatta a határozati javaslatot azzal a kiegészítéssel, hogy az Önkormányzat vizsgálja felül a Kossuth Lajos utcában található várakozóhelyek, illetve a József Attila utcában az orvosi rendelő előtt lévő várakozóhelyek esetében a várakozási idő meghosszabbítását. |